मैं सदभावना रेल यात्रा के साथ 1993 में पहली बार जम्मू पहुंचा पर वैष्णो देवी के दरबार में नहीं जा सका। 1995 में दुबारा रेल यात्रा के साथ जम्मू पहुंचा तो इसबार माता के दर्शन का मौका पहली बार मिला। 1997 में एक बार कटरा पहुंचा, उज्जैन के बाबू सिंह कुशवाहा जी के परिवार के साथ। 1999 के दिसंबर के सर्द दिनों में जालंधर से अपने मित्रों सुधीर राघव और गीतेश्वर प्रसाद सिंह के साथ एक बार फिर माता के दरबार में जाने का कार्यक्रम बना। सर्दियों में कटरा से वैष्णो देवी के भवन की चढ़ाई और मनोरम हो जाती है।